== Stil ==
Debussy er blevet betegnet som "impressionist" og hans musik for "impressionistisk", om end validiteten af en sådan betegnelse er blevet debatteret heftigt i både hans egen samtid og i eftertiden. "Impressionisme" blev oprindeligt brugt som en betegnelse for en [[Impressionisme|særlig strømning inden for fransk malerkunst]], der blomstrede i det sene 19. århundrede. Billedkunstnere såsom [[Claude Monet]], [[Camille Pissarro]] og [[Pierre-Auguste Renoir]] beskæftigede sig med lysets flygtige påvirkning af motiver, der ikke blev udfoldet i detaljer eller med nævneværdighed tydelighed. Begrebet blev overført til Debussy og andre musikere, som var stærkt optagede af musikalske landskaber og naturfænomener, og som følte sig særligt inspirerede af de lysindtryk, der også betød så meget for de impressionistiske billedkunstnere.
Musik Historie